|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

14.10.2025 г.

**А1 подкрепя дигиталната трансформация на общинските администрации**

А1 подкрепи Годишната среща на местните власти 2025, която се проведе от 12 до 14 октомври в Албена в израз на своята дългосрочна ангажираност към развитието на икономиката и качеството на живот на гражданите в регионите на страната. Компанията представи интелигентни решения, с които вече подкрепя част от общините в България.

**Мирослав Александров, директор „Корпоративни клиенти“, А1 България**, **заяви:** „С голяма част от общините в България ни свързва дългогодишно сътрудничество през 30-годишната ни история. През последните години А1 се утвърди като двигател на дигиталната трансформация в България. Във време, в което именно общините са в центъра на очакванията за промяна, хората очакват по-добри услуги, по-чиста среда, по-висока сигурност и по-голяма прозрачност. Затова ние приемаме за своя мисия да подкрепяме местните институции, за да превърнем всяка българска община в умна, устойчива и привлекателна за гражданите и бизнеса, с помощта на технологиите.

В последните няколко години А1 надгражда услугите и решенията, с които подпомага дигитализацията на публичните институции. Компанията си партнира с много от общинските администрации за техните телекомуникационни нужди и за редица ICT и IoT решения. Проектите за **повишаване на киберзащитата** помагат на **общини** да защитават критичната инфраструктура и личните данни на гражданите. Чрез **Telecare** А1 вече подпомага социалните политики в десетки общини, като дава възможност за дистанционна грижа за възрастни хора чрез електронни гривни и уеб базирана система за наблюдение. С решението на А1 за **интелигентно сметосъбиране** компанията подпомага **редица общини** да управляват отпадъците ефективно – с визуализация в реално време, която улеснява контрола и носи прозрачност за гражданите. Част от **общините** вече използват разработената от А1 система за **споделено използване на електрически велосипеди** – зелено, модерно и достъпно решение за градска мобилност. Чрез **платформата за индустриални дронове** телекомът подпомага планирането на инфраструктура, мониторинга на труднодостъпни зони и гарантира по-високо ниво на безопасност в общините.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e* *340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*